Hallo Spaceboy

«**Hallo Spaceboy**» er ein song av David Bowie frå albumet hans *[[Outside av David Bowie|Outside]]* frå 1995 og den tredje og siste singelen frå albumet. Songen vart spelt inn på ny i 1996 og gjeven ut som ein remiks med Pet Shop Boys som gjesteartist. Bowie og Brian Eno skreiv den originale albumversjonen av songen i lag. 

## Songutvikling
Songen var skriven tidleg i 1995 og Bowie-biografane Nicholas Pegg og Chris O'Leary peiker på korleis songen syner inspirasjon av Brion Gysin, som visstnok talte orda «Moon dust will cover me» like før han døydde i 1986. Gitaristen på songen, Reeves Gabrels, hugsa han skreiv eit songfragment kalla «Moondust» i midten av 1994, som han trur òg kan ha inspirert songen. Bowie skreiv og spelte inn songen i den stort sett improviserte innspelinga med bandet sitt i 1995, og skreiv han med vilje med ei Nine Inch Nails-aktig stemning. Tidlege utgåver av songen vart laga med Brian Eno, Carlos Alomar og trommeslagaren Joey Barron. Etter songen var ferdig sa Bowie «Eg elskar det sporet. I mitt sinn var det som Jim Morrison møter Industriell rock. Då eg høyrte på han igjen tenkte eg: 'Faen meg. Det er som ei metal-utgåve av Doors. ' Det er ein ekstraordinær lyd.»

## Singelutgjeving og marknadsføring
Seint i desember 1995 ønskte Bowie at «Hallo Spaceboy» skulle bli den neste singelen etter «Strangers When We Meet», og spelte inn ein video for songen under ein konsert i Birmingham. Songen «Hallo Spaceboy» vart framført to gonger på spelestaden, ein gong som ein del av det vanlege settet, og ein gong som siste ekstranummer, der den siste framsyninga var meint for den offisielle musikkvideoen for songen. To konsertopptak frå denne kvelden, «Moonage Daydream» og «Under Pressure», vart nytta som B-sider til singelen. Men Pet Shop Boys vart spurt om å mikse songen, og miksen deira vart nytta som den offisielle singelen i staden for albumversjonen. Neil Tennant forklarte at sidan den originale songen berre hadde eitt vers, føreslo Low å bruke tekstfragment frå Bowie-songen «Space Oddity» frå 1969 til å skape eit andre vers. Bowie var i starten reservert til det ekstra verset då Tennant fortalte han om det på telefon, men gjekk seinare med på at det fungerte bra.

Tennant sa til NME i eit intervju i 1997 at han og Lowe arbeidde i lag med Bowie, og hadde fullført det Tennant kalla «Major Tom-triogien», sidan den fiktive rolleiguren hadde først dukka opp i «Space Oddity» og så i Bowie-songen «Ashes to Ashes» frå 1980. Tennant forklarte «eg sa til David Bowie, 'Det er som om Major Tom er i ein av desse russiske romskipa dei ikkje har råd til å hente ned' og Bowie sa, 'Åh wow, er det der han er?'»

Den endelege, offisielle musikkvideoen for «Hallo Spaceboy» vart regissert av David Mallet, og blanda klipp av både Bowie og Pet Shop Boys inn i ein hurtigmontasje av gamle opptak frå den kalde krigen blanda med science fiction-klipp, atombombe-testar og TV-reklamar.

## Mottaking
Det britiske magasinet *[[Music Week]]* vurderte songen til fire av fem og sa «Denne *Outside*-songen har fått ei overhaling med ein Pet Shop Boys-produksjon/remiks og ekstra vokal av Neil Tennant, og er omgjort til ein hi-NRG-hymne med maks listetopp-potensial.» 

## Konsertopptak
Seint i 1995 framførte Bowie songen i lag med Nine Inch Nails på Outside-turneen til Bowie. I desember 1995 framførte Bowie songen to gonger på ein konsert i Birmingham, som begge kom ut på konsertalbumet *[[No Trendy Réchauffé (Live Birmingham 95)]]* (2020). Bowie framførte songen på Jools Holland's 'Later' i desember 1995. I februar 1996 framførte Bowie songen i lag med Pet Shop Boys på Brit Awards i 1996. Ein versjon spelt inn i juli 1996 på Phoenixfestivalen i England kom ut på samleplata for ymse artistar, *Phoenix: The Album*, i 1997. Ein versjon framført under Earthling-turneen i juli 1997 kom ut på konsertalbumet *[[Look at the Moon! (Live Phoenix Festival 97)]]* i 2021, og ein annan versjon framført i november 1997 på den same turneen kom ut på *[[LiveAndWell.com]]* i 2000 (utgjeve på ny 2021). Pet Shop Boys framførte sin versjon av songen i lag med Sylvia Mason-James på Bowie sine songparti, og gav han ut på DVD-en *Somewhere – Live at the Savoy* (1997). På konserten i høve 50-årsdagen til Bowie i New York i januar 1997, framførte Bowie songen i lag med Foo Fighters. Denne versjonen vart framført av både Zachary Alford, William Goldsmith og Dave Grohl på ulike trommesett, og Nate Mendel og Gail Ann Dorsey på to bassgitarar. 25. juni 2000 framførte Bowie songen på Glastonburyfestivalen og denne kom ut i 2018 på *[[Glastonbury 2000]]*. Bowie framførte så songen på BBC Radio Theatre i London, den 27. juni 2000, og opptaket kom ut på bonusplata som følgde den første utgåva av *[[Bowie at the Beeb]]* i 2000. Eit opptak frå november 2003 på frå Reality-turneen og kom ut på DVD-en *[[filmen A Reality Tour|A Reality Tour]]* i 2004, og konsertalbumet *[[albumet A Reality Tour|A Reality Tour]]* i 2010.

## Miksar

### Ball og Vauk
Tre remiksar av Dave Ball (kjend som instrumentalist i Soft Cell) og Ingo Vauk er baserte på Pet Shop Boys-remiksen, men berre *Double Click Mix* nyttar vokalen til Neil Tennant. *Instrumental* er ein instrumental versjon av *Double Click Mix*.  Bortsett frå singelmiksen kom alle remiksaneførst berre ut på 12"-promosinglar. I 2004 kom dei alle ut på bonusplata som følgde nyutgjevinga av *Outside*.

## Innhald
* Alle spor av Bowie/Eno med mindre anna er nemnt.
Alle konsertopptak frå 13. desember 1995 i Birmingham i England under Outside-turneen.

### CD: BMG-Arista / 74321 35383 2 Europa
# «Hallo Spaceboy (Pet Shop Boys remix)» – 4:25
# «Under Pressure (live)» (Mercury, Deacon, Taylor, May, Bowie) – 4:07

* utgjeve i pappomslag

### CD: RCA-BMG 74321 35384 2 Storbritannia
# «Hallo Spaceboy» (Pet Shop Boys remix) – 4:25
# «Under Pressure» (live) (Mercury, Deacon, Taylor, May, Bowie) – 4:07
# «Moonage Daydream» (live) (Bowie) – 5:25
# «The Hearts Filthy Lesson» (Radio Edit) (Bowie, Eno, Gabrels, Kızılçay, Campbell) – 4:56

### CD: BMG-Arista / 74321 35382 2 Europa
# «Hallo Spaceboy» (Pet Shop Boys remix) – 4:25
# «Under Pressure» (live) (Mercury, Deacon, Taylor, May, Bowie) – 4:07
# «Moonage Daydream» (live) (Bowie) – 5:25
# «The Hearts Filthy Lesson» (Bowie Mix) (Bowie, Eno, Gabrels, Kızılçay, Campbell) – 4:56

### CD: BMG-Arista / BVCA-8820 Japan
# «Hallo Spaceboy» (Pet Shop Boys remix) – 4:25
# «Under Pressure» (live) (Mercury, Deacon, Taylor, May, Bowie) – 4:07
# «Moonage Daydream» (live) (Bowie) – 5:25
# «The Hearts Filthy Lesson» (Rubber Mix) (Bowie, Eno, Gabrels, Kızılçay, Campbell) – 4:56

### UK 7"-versjon
# «Hallo Spaceboy (Pet Shop Boys remix)» – 4:25
# «The Hearts Filthy Lesson (Radio edit)» (Bowie, Eno, Gabrels, Kızılçay, Campbell) – 3:33

### 12": BMG-Arista / SPACE 2 Europa
# «Hallo Spaceboy» (12" remix) – 6:34

### 12": BMG / SPACE 3 Storbritannia
# «Hallo Spaceboy» (Double Click mix) – 7:47
# «Hallo Spaceboy» (Instrumental) – 7:41
# «Hallo Spaceboy» (Lost in Space mix) – 6:29

### 12": Virgin / SPRO-11513 USA
# «Hallo Spaceboy» (12" remix) – 6:45
# «Hallo Spaceboy» (Pet Shop Boys remix) – 4:25
# «Hallo Spaceboy» (Double Click mix) – 7:47
# «Hallo Spaceboy» (Lost in Space mix) – 6:29
* US promo

## Medverkande
* Produsentar:
** David Bowie
** Brian Eno
** David Richards
* Musikarar (original albumversjon):
**David Bowie: solo- og korvokal, saksofon
**Brian Eno: synthesizer, trommemaskin
**Reeves Gabrels: sologitar
**Carlos Alomar: rytmegitar
**Erdal Kızılçay: bass
**Mike Garson: piano
**Sterling Campbell: trommer
* Musikarar (Pet Shop Boys remix):
**David Bowie: solo- og korvokal
**Neil Tennant: solo- og korvokal
**Chris Lowe: synthesizer, programmering

## Andre utgjevingar
* The Pet Shop Boys-miksen kom ut som eit ekstra spor på *[[Outside av David Bowie|Outside – version 2]]* og finst på somme utgåver av samlealbuma *[[Best of Bowie]]* (2002), *[[Nothing Has Changed]]* (2014), og *[[Bowie Legacy]]* (2016).
* Fleire av miksane (hovudsakleg frå 12"-promosinglar) kom ut på 2004-utgåva av *Outside*.
* Den lengre Pet Shop Boys-remiksen av «Hallo Spaceboy» finst på Pet Shop Boys-albumet *Disco 4*, utgjeve 8. oktober 2007.

## Salslister

## Kjelder

**Denne artikkelen bygger på «[[:en:Hallo Spaceboy|Hallo Spaceboy]]» frå ,  den 16. september 2021.* 
*** oppgav desse kjeldene:*

## Bakgrunnsstoff
*